

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE**

**24.11.2017 - proiect**

Ca urmare a solicitării de emitere a acordului de mediu adresată de SC CONVERSMIN SA București, prin SC I.C.P.M. SA Baia Mare, cu sediul în municipiul Baia Mare, str. Griviței, nr. 89, județul Maramureș, înregistrată la Agenţia pentru Protecţia Mediului Bistriţa-Năsăud cu nr. 8.130/13.07.2017, ultima completare la nr. 13.129/20.11.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.11.2017, că proiectul: „*Proiect tehnic al lucrărilor de modernizare a stației de epurare ape de mină Valea Vinului, județul Bistrița-Năsăud” Simbol: BM 23-405,* propus a fi amplasat în localitatea Valea Vinului, comuna Rodna, județul Bistrița-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 13, lit. a) orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) statia de epurare Valea Vinului epurează apele de mină ce provin din perimetrele miniere Valea Vinului și Izvorul Roșu;*

*- apele de mină din perimetrul Valea Vinului, sunt drenate gravitațional din orizont în orizont prin lucrări miniere și evacuate la orizontul +720 m (Izvorul Roșu), lucrare minieră aparținând perimetrului adiacent Izvorul Roșu;*

*- apele de mină sunt conduse la stația de epurare, prin conducte PEHD Ø 315 îngropate subteran de-a lungul drumului de acces Valea Vinului, pe un traseu cu lungimea de 530 m;*

*- pe traseu există 24 cămine de vizitare și întreținere a conductelor;*

*- epurarea se realizeaza prin neutralizarea cu soluție de hidroxid de calciu Ca(OH)2, urmată de decantarea hidroxizilor formați, evacuarea apelor limpezite în emisar, filtrarea șlamului și evacuarea nămolului deshidratat în depozitul temporar cu suprafața de 175 m2;*

*- conform recomandărilor Studiului din Etapa III din Programul Unic aprobat, fluxul de epurare îmbunătățit va consta în oxidarea și precipitarea metalelor grele până la un pH = 8,5 - 9;*

*- proiectul constă în:*

*Ob. 1 Aducțiunea apelor de mină*

 *- recondiționare aducțiune;*

*Ob. 2 Bazin de reacție treapta I*

 *- recondiționare bazin, reconfigurare șicane;*

 *- instalație distribuție soluție var;*

 *- instalație distribuție aer;*

*Ob. 3 Bazin de reacție treapta II*

 *- recondițioare bazin;*

*- instalații distribuție aer;*

*- cămin mixer static;*

*- montaj mixer static;*

*- rețele tehnologice exterioare;*

*Ob. 4 Decantor radial*

 *- recondiționare decantor;*

 *- rețele exterioare apă tratată;*

*Ob. 5 Stație pompare șlam*

 *- montaj pompe transvazare nămol;*

 *- montaj pompe dozatoare nămol;*

*- instalații electrice;*

*Ob. 6 Stația filtrare*

 *- recondiționare acoperiș;*

*- montaj atenuator pulsații;*

*Ob. 7 Stația de var*

 *- recondiționare vase lapte var;*

 *- montaj pompe dozatoare/stație polielectrolit;*

 *- sistematizare rețele tehnologice;*

 *- instalații electrice;*

*Ob. 8 Stație turbosuflante*

 *- montaj turbosuflantă;*

 *- instalații electrice;*

*Ob. 9 Depozit nămol*

 *- acoperire depozit;*

 *- recondiționare platformă;*

 *- instalații electrice;*

*Ob. 10 Instalații monitorizare*

 *- instalații pH - metre;*

*- alimentarea cu apă industrială**necesară preparării laptelui de var și spălării filtrelor este asigurată dintr-o captare de pe pârâul Izvorul Roșu;*

*- are Aviz de gospodărire a apelor nr. 349/14.11.2017, eliberat de Administrația Bazinală de Apă Someș-Tisa Cluj-Napoca;*

*- conform Avizului de gospodărire a apelor, indicatorii de calitate ai apelor de mină, epurate, evacuate în emisar (V. Băilor), vor respecta următoarele valori maxime:*

 *- pH - 6,5 - 8,5;*

 *- materii în suspensie - 35 mg/l;*

 *- CCOCr - 125 mg O2/l;*

 *- reziduu filtrat la 105 0C - 2000 mg/l;*

 *- sulfați (SO42-) - 600 mg/l;*

 *- cupru (Cu2+) - 0,1 mg/l;*

 *- zinc (Zn2+) - 0,5 mg/l;*

 *- mangan total (Mn) - 1,0 mg/l;*

 *- plumb (Pb2+) - 0,2 mg/l;*

 *- cadmiu (Cd2+) - 0,2 mg/l;*

 *- crom total (Cr3+ + Cr5+) - 1,0 mg/l;*

 *- fier total ionic (Fe2+ + Fe3+) - 5,0 mg/l;*

 *- calciu (Ca2+) - 300 mg/l;*

*- energia electrică din rețea;*

*c) deşeurile de construcție și deșeurile menajere vor fi transportate şi depozitate prin relaţie contractuală cu operatorul de salubritate, iar deșeurile de materiale vor fi valorificate prin societăți autorizate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul nu are efect cumulativ cu alte proiecte din zonă;*

*f) dintre resursele naturale se vor utiliza apă și agregate naturale (nisip, pietriș), în etapa de realizare a investiției;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul solicitării de obținere a acordului de mediu a fost mediatizat prin afişare la sediul Primăriei Comunei Rodna, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II**. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat în aria naturală protejată Parcul Național Munții Rodnei, ROSCI0125 și ROSPA0085 Munții Rodnei (conducta de aducțiune) și în imediata vecinătate a Parcului Național Munții Rodnei, ROSCI0125 și ROSPA0085 Munții Rodnei (stația de epurare);*

*b) are avizul Administrației Parcului Național Munții Rodnei RA, nr. 920/06.09.2017, cu următoarele condiții:*

 *- modernizarea se va efectua pe vechiul amplasament, fără extinderea construcțiilor existente;*

 *- se vor lua toate măsurile necesare pentru evitarea poluării și afectării zonei în care se fac intervențiile;*

 *- va fi anunțată Administrația Parcului Național Munții Rodnei în momentul începerii și finalizării lucrărilor;*

*c) din analiza listei de control pentru etapa de încadrare privind evaluarea adecvată nu rezultă un impact semnificativ al proiectului asupra Parcului Național Munții Rodnei, ROSCI0125 și ROSPA0085 Munții Rodnei, deoarece:*

*• obiectivul nu este în legătură directă cu speciile şi habitatele pentru care a fost declarat situl şi nu are efecte semnificative asupra sitului;*

*• prin lucrările propuse şi prin respectarea măsurilor preventive şi de protecţia factorilor de mediu propuse, nu va fi afectată suprafaţa habitatelor, nu se va fragmenta habitatul şi nu vor fi afectate speciile de interes comunitar pentru care a fost desemnat situl;*

*• realizarea proiectului nu conduce la o deteriorare semnificativă sau pierderea totală a unor habitate naturale de interes comunitar;*

*• proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*

*• proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale ş.a;*

*• proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

7. *Pământul rezultat din săpături şi din excavaţii va fi utilizat pentru lucrări de nivelare la finalizarea lucrărilor.*

*8.* *La refacerea zonelor afectate de activităţile de construire se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

*9. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*10. Echipele care vor efectua lucrările vor fi instruite cu privire la existenţa Parcului Național Munții Rodnei, ROSCI0125 și ROSPA0085 Munții Rodnei în zona de execuţie a lucrărilor şi asupra măsurilor şi responsabilităţilor privind protecţia acestora; în timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar.*

*11. Se vor respecta normele tehnice legale pentru lucrările care se vor realiza pe raza ariilor naturale protejate.*

*În scopul conservării habitatelor şi speciilor de interes comunitar din zona de implementare a proiectului se interzice:*

 *- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

 *- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

 *- deteriorarea şi/sau distrugerea locurilor de reproducere, de odihnă ori de hrănire;*

 *- tăierea de arbori și afectarea sub orice formă a vecinătăţilor amplasamentului analizat atât în timpul perioadei de construcţie cât şi în timpul funcţionării obiectivului;*

 *- folosirea erbicidelor, pesticidelor, amendamentelor, îngrăşămintelor chimice sau oricărei substanţe chimice persistente, precum şi a atractanţilor;*

 *- incendiile de vegetaţie;*

 *- abandonarea de resturi menajere sau alte deşeuri în zona de implementarea a proiectului şi în vecinătatea acestuia;*

 *- desecarea zonelor umede, drenarea sau acoperirea ochiurilor de apă temporare şi/sau permanente;*

 *- efectuarea de lucrări pe timpul nopţii şi în perioade cu ploi abundente;*

 *- deversarea apelor uzate menajere şi/sau rezultate în perioada de construire, pe sol şi/sau în ape;*

 *- se interzice orice fel de intervenție asupra cursului de apă din vecinătate;e*

*- se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi;*

*- nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului.*

*12. Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv:*

* *Ordinul nr. 46/2016 privind instituirea regimului de arie naturala protejată şi declararea siturilor de importanţă comunitară ca parte integranta a Reţelei ecologice europene Natura 2000 in Romania;*
* *O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;*

*13. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*14. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și se va solicita și obține revizuirea Autorizației de mediu nr. 66/06.05.2011, emisă pe SC CARTEL BAU SA, cu sediul în municipiul Cluj-Napoca, str. Emil Racoviţă, nr. 1, judeţul Cluj.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

 **Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Cornelia Vrăsmaș